ISIGIDIMI SAMAXOSA, NOVEMBER 1, 1875

7

Kusuke u-Mr. Colliard, umfundisi wase Lusutu Wati asikuko nokuba indlu uyayibuka, ubeba ifike kumawaka amatatu eponti. Umtandazo wake ngowokuti yanga ingaba yindlu ka Tixo kanye. apo baya kuzalelwa kona abaninzi, baze abayakileyo babe ngamatye apilileyo ayakwaka eyomoya itempile.

U-Mr. Impey utete ngokuti le yimini enkulu kubantu base Ncemera. Seku kuminyaka emashu- mi mane esazana no Mr Birt, oko bekungeko kucinga ukuba koza kubeko imini ezinje ngale yanamhla. Uyavuyisana ke no Mr. Birt ngempumelelo yake. Ngetyaala ute lona maligqitywe namhlanje, watsho warola £5 ezikutshwe yiremente yecala lake. Kuhlanganiswe kulontlanganiso £103. Kute ngokuhlwa kwabuya kwahlanganwa laza apo ityala lafezwa kwade kwako engapezulu.

Zibe njalo ezalomhla wolwe Sibini, umhla omnandi, omkulu knbo bonke abakubonileyo ukuvunyelwa kwento eyenziwayo. Langa linga de lifike ixesha eyakuti yonke lemimango yelabantsundu izaliswe zizindlu ze Nkosi.

EZIVELA KUBABALELANI.

INDABA ZASE CRADOCK.

October 9. 1875.

Ukuba kuko umntu olahlekelwe yimpahla endiza kuyibala aze eze apa woyifumana. Yinxowa exwaywa emagxeni ilubelu ibala : kuko kuyo pakati ihempe eluhlaza inemigca emhlotshana, lohempe yeyendaliso ne freyipass (iqaga) inegama lake lomntu; igama, ngu Saro ubudala bake 24 eminyaka ubehlala e-Ely Victoria. Nencwadi enegama lika W. Allen wase Cradock umtengisi wemarike, nencwadi ayizuza e-Dikeni kwisandla semantyi. Enye yeyamatyala ka Nzuzo Saro nebanti zintatu zokubopa ingubo esalini. Ofuna ezompahla makeze apa. Wozifumana wena ula- hlekelweyo uzungalibali.

IGAMA LIKA TIXO.

E-Natal, August 9, 1875.

Mandimazise ongaziyo apo lavela kona eligama lika Tixo. Eligama lelezizwe zo Malawo no ma Rilikwa no ma Qwelane, izizwe ebezake i-South Africa, kuleminyaka 1487 kwada kwakumnyakawe 1620okwafika imikombe yokulwa yama Ngesi abuya ama Ngesi aliyeka latatyatwa ngama Bulu ngalomnyaka 1652. Kucacile kuyabonakala ukuba lonke elilizwe liqalele kuma Gcaleleka lakuposa e-Botwe lalilizwe la Malawo. Ezozizwe bezisiti ukumbiza u-Tixo ngu Tixwa. Amaxosa alitabata kwezozizwe alibiza ngokuti Tixo. Mandikuqondise ke wena mleseshi walencwadi, abanini beligama lokuti Tixwa, pambi kokufika kuka Nyengana ezweni labo into abebesitsho kuyo ukuti Tixwa, leliboni liluhlaza lifana no Mcikwane esiti ukulidumisa tina Maxosa ngu Mntanezulu, aze ati ukulibiza ama Tshaka Sitwalabiza. Enye into ebebeti ingu Tixwa lilitye elihle elicolwa emlanjeni, elimboxo, elitatyatwa lokubekwa endlwini kutiwe ke lingu Tixwa. Enye into yalo, ezozizwe zitimla ngalo eligama njengokuba na Maxosa lilelokutimla kuwo. Umbuzo ke uti kuwe mleseshi walencwadi eligama u-Yesu Kristu wadanduluka ngelizwi elikulu esiti, Eloi, nelokuti Eli, Eli, undishiye- lanina—Asililona kulendawo yokuti ekuqaleni u-Tixo wadala izulu nomhlaba, kumi lipina igama kweli lokuti Eloi, nakweli lokuti Tixo? Genesis I. 1. Kungakuhle kakulu ukuba Umenzi wetu silifumene igama lake abebizwa ngalo ngolwimi Iwama Hebrewu, ngapezu kokuba ubizwe ngolwimi lwama Lawo.

Um-Africa Omdala.

“ ICULO LOMTSHATO.”

Kufanelekile na ukuba ati amaculo avunywa kwindawo zenkonzo ka Tixo, avunywe nasemi- tshatweni? Lombuzo ndiwubuza nge ntliziyo yonke kuyo yonke into engumfundi we *Sigidimi,* nehamba emitshatweni. Xa sukuba usiva intlokoma ye ngoma zika Tixo zivunywa endlwini adunyiswa kuzo, uti waku nxulumanisa nexa asukuba kwalomaculo evunywa emitshatweni uqond’ ukuba afanele ukuvunywa nalapo na? Wena uhamba emtshatweni uti wakuva ama culo anje ngeli liti—

“Tina bantu kweli lizwe

Ngesihlala sidumisa ”— wakuva indlela elivunywa ngayo, omnye evuma ngapa, omnye ekonya ngapaya, uqonde na ukuba oku okwenene kuku dumisa u-Yehova ngama culo ake? Akutina ngakumbi uqonde ukuba kuku mpoxa?

Zingcinga ezinjalo ezi zivelise eli “Culo Lom- tshato” nili fakelwe kwi *Sigidimi* sale nyanga, eloti lizixele kuba vumi balo into eliyiyo. Amazwi alo abalwe ngu Rev. J. A. Chalmers wase Tunxe. Ndiya temba ukuba liya kuba kolisa abaya kulivuma, nokuba loncedisa kakulu ukuqondisa uninzi ukungafaneleki koku vunywa kwama culo okudumisa u-Tixo kwimitshato, nakwe zinye indawo zemigcobo. Ndiyatemba kanjako ukuba aliyi kuma lodwa, koko oti avele abe liqela elikulu afana nalo, ayakuti ngobuko bawo apelise imposiso ekoyoyoku fumane libizwe igama le Nkosi kwindawo elingapatwa ngcwele kuzo.

 Jno. Knox Bokwe.

Gqumahashe, October 26, 1875.

Nkosi, kaundifakele lemigcana, endinga ngoku- kodwa ingaviwa lusapo olufunda kwizikolo zeca- wa, nakuba enye yezimbalana, ngati selindala yo- bantsha, kwabaninzi.

Bekute apa ngenyanga zo March no April, kwako imvuselelo, eyati yabacukumisa kakulu abantwana besikula abati bonke bazinikela e-Nkosini, nentwana ezincinane.

Namhlake kwabobantwana sekuko ababini aba- ngasekoyo. Ukusebenza kwe Nkosi kungumma- ngaliso kwawetu amehlo.

Omnye wabo yintombazana u-Jane Lugaga igama layo, ubube nge Cawa nge 18 July ubudala bake buyi 14, umntwana owabashiya novuyo olukulu abantu, isifo sake asizange sibe nzima kakulu wati ngosuku Iwesihlanu evekini ukuze abube ngecawa wati ngati andisayi kuba safumana mini zinde emhlabeni, kute ngobusuku becawa wabuya waqokela amazwi akwanjalo, wabonakala ngati uzilungisela kakulu imini yecawa. Kute kwakuqala ukuba semini ngecawa, wati utanda ukuba abulise kubantu abakoyo; bahlangana okunene abantu ute akubagqiba ukubabulisa, wabanga odade bake noyise, wati ize bati bonke abantu abakoyo bambulisele kubantwana bodade bonke, Watandaza emveni koko watandazela, abafuni, nabangapandle elizwini, wati akuba enjenjalo, wazitandazela naye. Elokugqibela laba lelokuba ndiyawushiya lomhla nento zawo, wasuka walala ubutongo no Yesu. Banetamsanqa abafileyo befela e-Nkosini.

Namhla ukupindela kubube u-Tampu, inkwenkwe ebudala bupakati kwe 13 ne 14 ubube ngecawa naye nge 24 October. Ebeseleneveki ezine esifa, bekute kwi Sabata ezingapambili selesifa kade, kwabuba usana kwenye indlu Iwabuba ngecawa nalo, waya kulendlu wafika watutuzela unina wolusana, wati lomsebenzi wenziwa yi Nkosi ulungile, sonke siyakubanje, nam ndiyakuxela lomntwana. Ubesiti akubuzwa ati, sinzima isifo kodwa umpefumlo wam wona wonwabile, ndiveva ukuba ndisenaye u-Msindisi wam andoyiki. ‘

Site sakunyuka isifo, xa selingeko ixesha lokuteta futi nabantu watanda ukuzifundela engafundi ngancwadi kodwa, watanda ukuvuma amaculo nawe sikula secawa.

Kude kwaba sekupeleni engazilibali ukuzita- ndazela. Kubenjalo ukububa kwake sitemba ukuba uyekuba uenkosi. Uncwatywe ngecawa leyo,

U-Tampu ngumntwana obete akuba ezinikele e-Nkosini, wayibonisa lonto ngesimilo sake. Isimilo besiyilonto abesiti uyiyo. Ebengemntwana ubek’alibale ukutandaza ngasese, ubeyitanda kakulu ityalike, ubesiti ngamaxesha amaninzi aze kuyilinda etyalikeni ati ukuba akayibetanga intsimbi azinike umtwalo wokuba aye kubuza kubahambisi bayo ukuba iko na, abonakale evuyile kwakutiwa iko. Ebesitanda kakulu isikula secawa ubetanda ukuzipulapula izinto azixelelwayo esikuleni secawa. Ebenjalonje engasilibele esemini isikula. Ebengayenzi into aqondayo ukuba ayitandwa yi titshere yake, ebesiti xa aqondayo ukuba akayikuba nako ukuya esikuleni ayazise, ati nokuba uyafa amenze ukuba unina aye kumxela esikuleni, ubesiti xa amke engacelanga aye kucela uxolo ukuba ititshere ingamqumbeli.

Nango umzekelo omhle bantwana besikula secawa, zinikeleni e-Nkosini, nipilele yona, ukuze nifele kuyo.

John Msikinya.

IMALI EYAMKELWEYO IBATALELA
“ISIGIDIMI” NGENYANGA EDLULEYO.

|  |  |  |  |
| --- | --- | --- | --- |
| Rev. R. Ross, Cunningham | £5 | 8 | d.4 |
| J. Locke, Esq, Grahamstown | 2 | 2 | 0 |
| Rev. T. Chubb, Queenstown | 1 | 0 | 0 |
| Dr. Dale, Capetown | 1 | 0 | 0 |
| Rev. W. Ashton, Kuruman | 0 | 18 | 8 |
| Hon. G. Wood, Esq., Grahamstown | 0 | 17 | 0 |
| H. Anderson, „Mr. I. Ndjadu, Aliwal North | 0 | 13 | 8 |
| 0 | 12 | 0 |
| Rev. A. Maggs, Newlands | 0 | 8 | 0 |
| Mr. P. Sepamola, Aliwal North . | 0 | 8 | 0 |
| „ C. S. Lundale, K. W. Town | 0 | 8 | 0 |
| „ J. Grant, Esq., Grahamstown Mr. W. Citashe, Uitenhage | 0 | 8 | 0 |
| 0 | 4 | 0 |
| „ James Malgas, Newlands . | 0 | 4 | 0 |
| ,, J. A. Nkovu, Newlands | 0 | 4 | 0 |
| ,, Teyisi Umboni, Newlands . | 0 | 4 | 0 |
| „ Ttshatshu, Newlands | 0 | 4 | 0 |
| ,, T. Makapela, Newlands | 0 | 4 | 0 |
| C. Cousins, Esq., Komgha | 0 | 4 | 0 |
| W. R. Stewart, Esq.. Fort Beaufort | 0 | 4 | 0 |
| D. D. Fraser, Esq., Bedford James Scott, Edinburgh | 0 | 4 | 0 |
| 0 | 4 | 0 |
| J X. Merriman, Esq., Capetown | 0 | 4 | 0 |
| Mr. B. Makwai, Grahamstown . | 0 | 4 | 0 |
| Mr. Daman Hlongwane, Natal . | 0 | 4 | 0 |
| ,, M. Madalana, Natal | 0 | 4 | 0 |
| ,, C. Keswa, Natal | 0 | 4 | 0 |
| „ T. Mathew, Natal | 0 | 4 | 0 |
| ,, P. Mtshemla, Ely | 0 | 3 | 0 |
| „ Konjwa, Keiskama Hoek .,, Mabandla, Macfarlane | 0 | 3 | 0 |
| 0 | 3 | 0 |

Indaba ezazivakele ngo Mr. Chalmers, ukuba ukuvumile ukuya kuba ngumfundisi wabelungu E-Rini zaziyimposiso. Akakaniki mpendulo kwabo bebemcela.

Isikolo sase Morija.—Elinye lamapepa Ama- ngesi liti ukuteta ngesikolo sase Morija e-Lusutu ; “U-Rev. Rolland ubesand’ukuya kuva ukufunda kwentsapo zakona. Ukuquba kwentsapo kuba- mangalisile abebekona. Kubonakele ukuba kukutele abafundisi nabafundi ukukutalela imfundo. Usapo luyidlule kanye indawo olwalukuyo nyakenye. Into enkulu ecingwa ngabantu abakangeleyo kukuba abantsundu banakona ukuzinyusa bafike apo zikoyo intlanga ezinokukanya xa ziwanikwayo amalungelo okwenjenjalo.